“Arsenal” klubi bosh murabbiyi Arsen Venger Chempionlar ligasining 4-turidan o‘rin olgan “Bavariya”ga qarshi o‘yin oldidan o‘z fikrlari bilan o‘rtoqlashdi. U o‘z so‘zida "Bavariya"ning hozirgi murabbiyi Xosep Gvardiola futbolchilik davrida o‘zi boshqarayotgan "Arsenal" tarkibida o‘ynash istagini bildirgani haqida eslab o‘tgan. "U "Arsenal"da mening qo‘lim ostida o‘ynashni istagandi. Lekin bu vaqtda (2001 yil) u 30 yoshdan oshgandi. Menda esa uning ampluasida harakat qiladigan Patrik Viyeyra va Emmanuel Peti kabi yosh futbolchilardan foydalanish imkoni mavjud edi. Shuning uchun uni jamoaga taklif etmaganman va u Italiyaga yo‘l olgan", deydi Venger. Ma’lumot uchun, 1971 yilda tug‘ilgan Xosep Gvardiola 1990 yildan 2001 yilgacha "Barselona" safida o‘ynagan, keyinchalik "Breshiya", "Roma", "Al-Ahli" va "Dorados" kabi jamoalarda faoliyatini davom ettirgan.